# DECIZIA ETAPEI DE ÎNCADRARE

**Nr. \_\_ din 10.12.2018**

(Proiect)

Ca urmare a solicitării de emitere a acordului de mediu adresate de **SC Welthaus SRL,** cu sediul în loc. Zalău, str. Corneliu Coposu, nr. 37, jud. Sălaj**,** înregistrată laAPM Salajcunr. 6616/22.11.2018**,** în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin Legea nr. 49/2011,şi ca urmare a delegării de competenţă,

autoritatea competentăpentru protecţia mediuluiAPM Sălajdecide**,** ca urmare a consultărilordesfăşurate în cadrul şedinţei Comisiei de Analiză Tehnică din data de 10.12.2018 că proiectul: „**Extindere reţea canalizare (L=600 m) şi racord”** propus a fi amplasat ȋn loc. Zalău, b-dul. Mihai Viteazul şi şoseaua ocolitoare, judeţul Sălaj, nu se supune evaluării impactului asupra mediului şi nu se supune evaluării adecvate

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) Proiectul se încadrează în prevederile Hotărârii Guvernului nr. 445/2009 , anexa nr. 2 la **pct. 13, lit. a)** – orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau a fi în curs de a fi executate, care pot avea efecte semnificative negative asupra mediului.

b) Caracteristicile proiectului:

b1) Mărimea proiectului:

Se doreste a se racorda la reteaua de canalizare menajera imobilul cu nr. CF 69198 situat in loc. Zalau, Bd.Mihai Viteazul – PARC INDUSTRIAL WELTHAUS (Soseaua de Centura Km 0+680), jud. Salaj.

Lucrarile se vor realiza pe trama stradala a soselei de centura. Retelele se vor poza pe o lungime totala de cca. L=600.0 ml fara afectarea carosabilului sau a circulatiei din zona.

Conductele utilizate vor fi din policlorura de vinil (PVC-KG) cu diametrul de Dn250mm, SN8 si se vor racorda in reteaua existenta de pe bd.Mihai Viteazul conform avizului de principiu eliberat de Compania de Apa Somes SA.

Toate conductele din polietilenă vor fi din plastic negru de înaltă densitate. Conductele din PEID vor fi fabricate în conformitatea standardelor SR EN 1401, SR EN13476-1,2 si SF36/2017.

Conductele PVC vor fi pentru canalizare menajera şi vor avea rezistenţa minimă de 8 kN/m2 şi clasa de presiune minimă SN 8 SDR34).

Țevile din PVC fac parte din categoria țevilor flexibile. Această caracteristică conferă țevilor din PVC-U (PVC neplastifiat) o rezistență mecanică deosebită, acestea putând transfera în solul din jurul lor o mare parte din sarcina ce se exercita asupra lor. În cazul supraîncărcărilor, țevile din PVC-U reacționează printr-o deformare reversibilă ce nu are efect asupra funcționalității acestora, în condițiile unei instalări corespunzătoare.

Atât țevile cât și fitingurile din PVC-U au o rezistență chimică ridicată la majoritatea soluțiilor apoase, la acțiunea agresivă a materiilor din sol, sărurilor și substanțelor caustice sau a soluțiilor acide apoase. Astfel, țevile și fitingurile din PVC-U se pot utiliza pentru transportul de soluții apoase bazice sau acide, săruri minerale, etc cu pH intre 2 si 12 si temperaturi de lucru de max. 60° C.

Investitia are ca amplasament trama stradala Soselei de Centura a loc. Zalau, Jud.Salaj.

Obiectivul va fi amplasat in intravilanul Mun. Zalau, Soseaua Ocolitoare, km 0+680,jud.Salaj şi este ȋn proprietatea Sc Welthaus SRL şi teren domeniul public a municipiului Zalău.

b2) cumularea cu alte proiecte: - nu este cazul;

b3) utilizarea resurselor naturale: - nu este cazul;

b4) apele uzate rezultate: - Retelele se vor racorda la reteaua de canalizare in zona care se deverseaza in Colectorul principal al orasului si de acolo in Statia de Epurare.

b5) producţia de deşeuri: conform Legii nr. 211/2011 (r1), privind regimul deşeurilor: - în perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați;

**Lucrări necesare organizării de șantier:** Dimensiunile lucrarilor nu impun realizarea unei organizari de santier pe amplasamentele studiate. Materialele vor fi depozitate pe terenul beneficiarului pentru a fi protejate impotriva efractiei.

Utilajele utlilizate vor fi de mici dimensiuni si vor fi transportate zilnic de constructor de la sediu spre santier sau vor fi stationate pe terenul beneficiarului.

Energia electrica (daca va fi cazul) se va asigura de la generatoare sau de la bransmentul existent la imobilul beneficiarului.

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate: - nu este cazul.

c) Localizarea proiectului:

c1) utilizarea existentă a terenului: conform certificatului de urbanism nr. 1323 din 13.11.2018 emis de Primăria municipiul Zalău, terenul aferent lucrărilor propuse se află situat ȋn intravilanul municipiului Zalău, jud. Sălaj şi aparţine domeniu privat şi domeniului public;

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) Capacitatea de absorbţie a mediului: - nu este cazul.

d) Caracteristicile impactului potenţial:

d1) extinderea impactului, aria geografică şi numărul persoanelor afectate: - punctual pe perioada de execuţie.

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare;

d4) probabilitatea impactului: - redusă, pe perioada de execuţie şi funcţionare;

d5) durata, frecvenţa şi reversibilitatea impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.(Se va justifica în conformitate cu criteriile din anexa nr. 3 la Hotărârea Guvernului nr. 445/2009.)

**Condiţiile de realizare a proiectului:**

1. Titularul proiectului are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, APM Sălaj urmând a aplica în mod corespunzător, în aceasta situaţie prevederile art. 22 alin. (3) din HG nr. 445/2009 cu modificările ulterioare.
2. În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare.
3. Colectarea deşeurilor rezultate pe durata execuţiei lucrărilor şi depozitarea/valorificarea acestora cu respectarea prevederilor legislaţiei privind regimul deşeurilor.
4. Respectarea prevederilor actelor/avizelor emise de alte autorităţi pentru prezentul proiect.
5. Respectarea prevederilor Ord. 119/2014, privind nivelul de zgomot.
6. Interzicerea depozitării direct pe sol a deşeurilor sau a materialelor cu pericol de poluare.
7. Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

La şedinţa CAT din data de 10.12.2018 au fost solicitate următoarele acte/avize:

* Aviz A.N „Apele Române”;
* Aviz Compania de Apă.

Prezentul act nu exonereză de răspundere titularul, proiectantul şi/sau constructorul în cazul producerii unor accidente în timpul execuţiei lucrărilor sau exploatării acestora.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**dr. ing. Aurica GREC**

Şef Serviciu Avize, Acorduri, Autorizaţii,

ing. Gizella Balint

Întocmit,

cons. Ovidiu Spin